stanford-oval/wikipedia huggingface dataset:
הצפנה הומומורפית
הערות שוליים

↑  Daniele Micciancio, A First Glimpse of Cryptography's Holy Grail, Association for Computing Machinery. p. 96. 2010-03-01.
1 2  אז מה זו הצפנה הומומורפית, שתאפשר לפייסבוק להבין על מה אנחנו מדברים, בלי לשבור את ההצפנה, באתר גיקטיים, ‏2021-08-13
↑  צבי קצבורג, פייסבוק מפתחת מערכת לניתוח נתונים מוצפנים ללא פענוח של התוכן בפועל - בשביל מודעות, באתר TGspot, ‏2021-08-04
↑  פייסבוק תבין על מה אתם מדברים, בלי לפענח את ההודעות המוצפנות שלכם, באתר גיקטיים, ‏2021-08-09
↑  Ronald L. Rivest, Leonard M. Adleman, and Michael Dertouzos, On data banks and privacy homomorphisms, In Found. of Sec. Comp., 1978, pp.169-180
↑  D. Boneh, E. Goh, and K. Nissim,  Evaluating 2-DNF Formulas on Ciphertexts,  In proceedings of Theory of Cryptography (TCC) '05, LNCS 3378, pp. 325-341, 2005
↑  Craig Gentry, A fully homomorphic encryption scheme, PhD thesis, Stanford University, 2009, .
↑  לדוגמה - Nigel P. Smart and Frederik Vercauteren, Fully Homomorphic Encryption with Relatively Small Key and Ciphertext Sizes, In Phong Q. Nguyen, David Pointcheval (Eds.), Public Key Cryptography 2010, Lecture Notes in Computer Science 6056, Springer 2010, p. 420-443., Craig Gentry, Amit Sahai Brent Waters,  Homomorphic Encryption from Learning with Errors: Conceptually-Simpler, Asymptotically-Faster, Identity-Based,  CRYPTO 2013 ו־ Zvika Brakerski and Vinod Vaikuntanathan,  Lattice-Based FHE as Secure as PKE, ITCS 2014.
הצעיף הצבעוני (סרט, 1934)

| --- | --- |
כרזת הסרט
כרזת הסרט
 מבוסס על:  רומן של סומרסט מוהם
 בימוי:  ריצ'רד בולסלבסקי 
 הופק בידי:  האנט סרומברג 
 תסריט:  זאלקה פירטל, ג'ון מיהם, אדית פיצג'רלד
 עריכה:  יו ווין 
 שחקנים ראשיים:  גרטה גרבו  הרברט מרשל
 מוזיקה:  הרברט סטוטארט 
 צילום:  ויליאם דניאלס 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר 
 שיטת הפצה:  וידאו על פי דרישה 
 הקרנת בכורה:  23 בנובמבר 1934
 משך הקרנה:  83 דק' 
 שפת הסרט:  אנגלית 
 סוגה:  סרט דרמה, סרט המבוסס על יצירה ספרותית 
 תקציב:  947,000 דולר
 הכנסות:  1,658,000 דולר
 דף הסרט ב־IMDb
 
הצעיף הצבעוני (באנגלית: The Paited Veil) הוא סרט דרמה אמריקאי משנת 1934 עם גרטה גרבו והרברט מרשל בתפקידים הראשיים.
התסריט מבוסס בחלקו על הרומן "הצעיף הצבעוני" של סומרסט מוהם משנת 1925.
הסרט "החטא השביעי" (The Seventh Sin) משנת 1957 בכיכובם של אלינור פארקר וביל טראברס, מבוסס על אותו רומן.
ב-2006 הופק רימייק בשם זה בכיכובם של נעמי ווטס ואדוארד נורטון.
תקציר העלילה

קתרין קבנר (גרטה גרבו) חוגגת עם משפחתה את חתונתה של אחותה אולגה (ססיליה פרקר). אביה (ז'אן הרשולט), הוא פרופסור לרפואה והוא מזמין את תלמידו דוקטור וולטר פיין (הרברט מרשל). קתרין נמצאת בלחץ משפחתי, גם אחותה והוריה לוחצים עליה להתחתן וכאשר וולטר מציע לה נישואים ונסיעת עבודה להונג קונג היא מסכימה להצעתו אבל לא מתוך אהבה.
וולטר עובד בהונג קונג בשירות ממשלת בריטניה במחקר למניעת מחלת הכולרה המתפרצת בסין. הוא שקוע כל הזמן בעבודתו במעבדה בעוד קתרין משתעממת. וולטר מפגיש אותה עם אנשי שגרירות בריטניה והיא צדה את עיניו של ג'ק טאונסנד (ג'ון ברנט), נספח תרבות בשגרירות שמתחיל לחזר אחריה אף על פי שהוא נשוי. ג'ק יודע איך לחזר אחרי נשים בניגוד לוולטר הקר והמנוכר. הוא לוקח את קתרין לאתרי תיירות וכן לחגיגת הדרקון והיא נלהבת ומתמסרת לו.
כאשר חוזר וולטר יום אחד מוקדם הוא מוצא את דלת חדר השינה נעולה ואת כובעו של ג'ק טאונסנד הוא מבין מיד. הוא מטיח דברים קשים בפני קתרין על בגידתה והיא מתוודה שהתאהבה בג'ק ומסכימה להתגרש. וולטר אומר לה שהיא תקבל ממנו גט רק לאחר שג'ק יחתום שברצונו להתגרש מאשתו ולהתחתן איתה. כאשר היא מגיעה לשגרירות ואומרת זאת לג'ק הוא מסרב להיענות לבקשה ולהתגרש כי זה יפגע בקריירה הדיפלומטית שלו.
קתרין חוזרת באין ברירה לוולטר. הוא מקבל בקשה להגיע לכפר מרוחק בסין שם פרצה מגפת כולרה. הוא מסכים לכך בעיקר כעונש לקתרין שבגדה בו. לאחר מסע מפרך הם מגיעים למקום ווולטר מתרכז בתוכניות להדברת המחלה על ידי מפעל הטיית הנהר ושריפת מחסני משי נגועים. הוא עושה זאת בעזרת הגנרל יו (וולטר אולנד). קתרין ממשיכה להיות משועממת ומדוכאת וגם השכן שלהם וודינגטון (פורסטר הרווי), לא עוזר לה בזה.
עם הזמן מתחילה קתרין להעריך את עבודת בעלה. ולטר רואה את סבלה ומציע לה לשוב להונג קונג אך היא מסרבת ומתנדבת ללא ידיעתו להיות אחות בבית יתומים של מנזר. ג'ק מגיע למקום ומבקש ממנה לחדש את אהבתם אך היא מסרבת ואומרת שכעת היא מעריכה את עבודת בעלה.
בגלל הוראותיו של וולטר לשרוף את מחסני המשי, מתחוללות מהומות והוא נדקר בחזה ומאושפז. קתרין מבקרת אותו ומתוודה בפניו כי כעת היא אוהבת אותו.
צוות השחקנים

| שם השחקן/ית | שם הדמות | הערות |
| --- | --- | --- |
| גרטה גרבו | קתרין פיין | כותב ספרות זולה |
| הרברט מרשל | ד"ר וולטר פיין | רופא |
| ג'ורג' ברנט | ג'ק טאונסנד | נספח בשגרירות בריטניה |
| ז'אן הרשולט | פרופסור קבנר | אביה של קתרין |
| ורנר אולנד | גנרל יו | גנרת סיני |
| פורסטר הרווי | וודינגטון | שכן של משפחת פיין |
| ססיליה פרקר | אולגה | אחותה של קתרין |
התפלגות אחידה רציפה

| --- | --- |
 פונקציית צפיפות ההסתברות
 
 פונקציית ההסתברות המצטברת
 
 מאפיינים
 פרמטרים:   a,b\in (-\infty ,\infty ) (יכול להיות גם איחוד של מספר קטעים)
 תומך:   x\in [a,b]
 פונקציית צפיפות הסתברות (pdf):   f(x)={\begin{cases}{\frac {1}{b-a}},&x\in [a,b]\\0,&{\mbox{otherwise }}\end{cases}}
 פונקציית ההסתברות המצטברת (cdf):   \ F_{X}(x)={\begin{cases}0,&x\leq a\\{\frac {x-a}{b-a}},&a\leq x\leq b\\1,&b\leq x\end{cases}}
 תוחלת:   {\frac {a+b}{2}}
 סטיית תקן:   {\frac {b-a}{\sqrt {12}}}
 חציון:   {\frac {a+b}{2}}
 ערך שכיח:  (כל ערך בין a לבין b)
 שונות:   {\frac {(b-a)^{2}}{12}}
 אנטרופיה:   \ \ln(b-a)
 פונקציה יוצרת מומנטים (mgf):   {\frac {e^{tb}-e^{ta}}{t(b-a)}}
 פונקציה אופיינית:   {\frac {\mathrm {e} ^{itb}-\mathrm {e} ^{ita}}{it(b-a)}}
 צידוד:   \ 0
 גבנוניות:   -{\frac {6}{5}}
התפלגות אחידה רציפה (באנגלית: Continuous Uniform distribution) היא התפלגות רציפה בה כל הקטעים בעלי אותו אורך, הנמצאים בתומך שלה, הם בעלי הסתברות שווה.
תומך ההתפלגות האחידה הרציפה הוא קטע, ההתפלגות נתונה בעזרת שני פרמטרים, הקרויים לרוב  a ו-  b, ומציינים את קצוות הקטע המהווה התומך, ותסומן לרוב על ידי  U(a,b).
מאפיינים סטטיסטיים > מאפיינים מגדירים

בהינתן משתנה מקרי  X\sim U(a,b) פונקציית צפיפות ההסתברות שלו היא:
פונקציית ההתפלגות המצטברת של המשתנה המקרי היא:
מאפיינים סטטיסטיים > מומנטים ופונקציות יוצרות

תוחלתו ושונותו של המשתנה המקרי  X נתונות על ידי הנוסחאות:
הנוסחא למומנט מסדר  n של המשתנה המקרי היא:
המומנט הממרוכז ה- n-י הוא:
בפרט ניתן לראות כי המומנטים הממורכזים מסדר אי-זוגי מתאפסים. עובדה זו נובעת בקלות מהיות  X סימטרי סביב הממוצע.
הפונקציה יוצרת המומנטים של המשתנה המקרי נתונה על ידי:
בדומה, הפונקציה האופיינית של המשתנה המקרי היא:
קשרים להתפלגויות אחרות

מתוך משתנה מקרי אחיד  U\sim U(0,1) ניתן לייצר כל התפלגות - עקרון דגימת ההעתקה ההופכית (באנגלית: Inverse transform sampling) גורס שאם  F היא פונקציית התפלגות, ומגדירים את  הפונקציה ההופכית המוכללת של  F על ידי  F^{-1}(t)=\inf\{x:F(x)\geq t\} ,אז למשתנה  F^{-1}(U) יש פונקציית התפלגות השווה ל-  F. שימוש בשיטה זו יכול להיות קשה במקרים בהם  F^{-1} קשה לחישוב.
לדוגמה, אם  U\sim U(0,1) אז המשתנה  \lambda ^{-1}\cdot \ln({\frac {1}{U}}) מתפלג אקספוננציאלית עם פרמטר  \lambda .
אם  U\sim U(0,1) אז המשתנה  U^{n} מתפלג בטא -  U^{n}\sim Beta(1/n,1).
התפלגות משולשת היא התפלגות של סכום של שני משתנים מקריים רציפים בלתי תלויים המתפלגים אחיד.
התפלגות אירווין-הול היא ההתפלגות של סכום של  n משתנים מקריים בלתי-תלויים, כל אחד מתפלג  U(0,1).
אם  U,V\sim U(0,1), אז גם למשתנה המקרי  |U-V| יש התפלגות משולשת.
ניתן להשתמש בטרנספורמציית בוקס-מולר כדי לקבל משתנים אקראיים נורמליים מתוך משתנים אקראיים רציפים המתפלגים אחיד.
שימושים > סטטיסטיקה תאורטית

בסטטיסטיקה, כשמשתמשים במבחן ערך-p לבדיקת השערת אפס פשוטה, וההתפלגות של המבחן הסטטיסטי רציפה, אז ערך ה-p מתפלג אחיד בין 0 ל-1 כאשר השערת האפס נכונה.
שימושים > תכנות

לשפות תכנות רבות יש את היכולת לייצר מספרים פסבדו-אקראיים שמתפלגים אחיד לפי התפלגות אחידה סטנדרטית, וזאת תוך שימוש במחולל מספרים פסבדו-אקראיים. שימוש בעקרון דגימת ההעתקה ההופכית מאפשר כך למתכנת לקבל ערך אקראי המתפלג כרצונו. כך למשל יכול מתכנת לסמלץ פעולות כמו הטלת מטבע או קובייה.
שימושים > חישוב נומרי ושיטת מונטה-קרלו

נניח שנתונה לנו פונקציה אינטגרבילית  f:[a,b]\rightarrow \mathbb {R} , ורוצים לחשב את האינטגרל  \int _{a}^{b}f(x)dx. אם לפונקציה  f:[a,b]\rightarrow \mathbb {R}  יש פונקציה קדומה ידועה, ניתן לחשב את האינטגרל תוך שימוש במשפט היסודי של החשבון הדיפרנציאלי והאינטגרלי.
כשאין זה המקרה, ניתן לחשב את האינטגרל על ידי האבחנה הבאה - האינטגרל שווה ל־ (b-a)\mathbb {E} (f(U)) כאשר  U\sim U(a,b). את ערך התוחלת ניתן לקרב תוך שימוש בחוק המספרים הגדולים - מגרילים סדרת משתנים מקריים בלתי תלויים  U_{1},...,U_{N}\sim U(a,b) ומחשבים את הממוצע האמפירי  M={\frac {1}{N}}\sum _{i=1}^{N}f(U_{i}). אי-שוויון צ'בישב גורר ש:
בשיטה זו נהוג להשתמש בסימולציה של מערכות מורכבות בפיזיקה, כימיה והנדסה. לדוגמה, כאשר יש צורך להבין מהי ההסתברות שמערכת הנדסית תכשל, ניתן להריץ סימולציה של המערכת מספר רב של פעמים ולראות מה יחס מספר הפעמים בה המערכת נכשלה.
שימושים > שגיאות קוונטיזציה

בעיבוד אותות שגיאת קוונטיזציה היא שגיאה הנובעת מקירוב של אות אנלוגי על ידי אות דיגיטלי. עקב מספר הביטים הסופי באות הדיגיטלי, חייבת להיות שגיאה בקירוב זה - שגיאה הנובעת מעיגול או השמטה של הספרות האחרונות. כאשר עוצמת האות המקורי גדולה הרבה יותר מהביט הזניח ביותר, הקורלציה בין השגיאה לגודל האות המקורי קטנה מאוד, וכתוצאה מכך השגיאה מתפלגת, בקירוב, בצורה אחידה.
התפלגות אחידה סטנדרטית

המקרה הפרטי המתקבל מהגבלת הפרמטרים  a=0  b=1, נקראת התפלגות אחידה סטנדרטית, המסומנת על ידי  \ X\sim U\left(0,1\right) .
עקרון דגימת ההעתקה ההופכית גורס כי מתוך התפלגות אחידה סטנדרטית ניתן להגיע לכל התפלגות שהיא, בהנחה ופונקציית ההתפלגות המצטברת ידועה.
ראו גם

התפלגות אחידה בדידה
הצעיף הצבעוני (סרט, 2006)

| --- | --- |
כרזת הסרט הצעיף הצבעוני (2006)
כרזת הסרט הצעיף הצבעוני (2006)
 מבוסס על:  הרומן "הצעיף הצבעוני" מאת סומרסט מוהם
 בימוי:  ג'ון קורן
 הופק בידי:  אדוארד נורטון, נעמי ווטס
 תסריט:  רון ניסוואנר
 עריכה:  אלכסנדר דה פרנצ'סי
 שחקנים ראשיים:  אדוארד נורטון נעמי ווטס לייב שרייבר טובי ג'ונס דיאנה ריג
 מוזיקה:  אלכסנדר דספלה
 צילום:  סטיוארט דריבורג
 מדינה:  הרפובליקה העממית של סין, קנדה, ארצות הברית, בלגיה 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  22 בדצמבר 2006
 משך הקרנה:  125 דקות
 שפת הסרט:  אנגלית, סינית
 סוגה:  סרט דרמה, סרט המבוסס על יצירה ספרותית, סרט רומנטי 
 תקציב:  19,400,000‏$
 הכנסות:  26,809,793‏$
 הכנסות באתר מוג'ו:   paintedveil
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
הצעיף הצבעוני (באנגלית: The Painted Veil) הוא סרט דרמה רומנטי אמריקאי משנת 2006 המבוסס על רומן בשם זה מאת סומרסט מוהם משנת 1925.
זה העיבוד הקולנועי השלישי של אותו רומן. שני האחרים הם:
הסרט "הצעיף הצבעוני" משנת 1934 בכיכובם של גרטה גרבו והרברט מרשל.
הסרט "החטא השביעי" (The Seventh Sin) משנת 1957 בכיכובם של אלינור פארקר וביל טראברס, המבוסס על אותו רומן.
המלחין אלכסנדר דספלה זכה בפרס גלובוס הזהב על פסקול המוזיקה המקורי. את המוזיקה מנגנת התזמורת הסימפונית של פראג עם הפסנתרן לאנג לאנג המנגן בתחילת הסרט את הגנוסיין מס' 1 של אריק סאטי.
רוב הסרט צולם במחוז גואנגשי בסין.
תקציר העלילה

קיטי גרסטין (נעמי ווטס) היא צעירה לונדונית מלאת חיים. הוריה לוחצים עליה שתתחתן ואביה מזמין לביתו לאחת המסיבות את ד"ר וולטר פיין (אדוארד נורטון) בתקווה שיפגוש בקיטי ויציע לה נישואים. וולטר הוא רופא המתעסק בבקטריולוגיה ועומד לצאת לעבוד במעבדה בקטריולוגית בשאנגחאי. הוא מחפש בת זוג לפני נסיעתו לסין.
קיטי אינה מוצאת עניין בוולטר. לשניהם אופי שונה. הוא עצור ואוהב להתעסק במחקר ובספרים והיא אוהבת מסיבות, ריקודים ותיאטרון.
לבסוף לא עומדת קיטי בלחץ הוריה ומסכימה להתחתן עם וולטר. לאחר ירח דבש קצר בוונציה, הם מגיעים לשאנגחאי.
בשאנגחאי מתרחב הקרע ביניהם. קיטי משתעממת בעוד שוולטר שקוע כולו בעבודתו. לבקשתה הוא מביא אותה למסיבה של עובדי ציבור בריטיים. היא פוגשת בצ'ארלס טאונסנד (לייב שרייבר) המשמש כסגן הקונסול הבריטי בשאנגחאי. טאונסנד הוא גבר נשוי, מצודד ורודף נשים, ההפך הגמור מוולטר. קיטי מתאהבת בו ועד מהרה הם מקיימים יחסים אינטימיים כשהוא מבטיח לה להתגרש מאשתו.
וולטר מגלה את בגידתה של קיטי ומעמיד אותה בפני ברירה: גירושין באשמת ניאוף, או המשך חיים כזוג בתנאי שהיא תתלווה אליו למסע אליו התנדב לצאת - מסע לאזור מוכה מלחמה ומגפת כולרה במעמקי סין.
קיטי נפגשת עם טאונסנד אשר מתכחש להבטחותיו, והיא חוזרת בבושת פנים לוולטר ומקבלת את הצעתו למסע הארוך אל תוך סין.
לאחר מסע מייגע בן שבועיים הם מגיעים לכפר מבודד ומשתכנים בקרבתו. הם כמעט ואינם מדברים ביניהם. וולטר יוצא לעבודה בכפר וקיטי נשארת בבית, כשחייל סיני שומר עליה. היא מוצאת נחמה בשיחות עם שכנם ודינגטון (טובי ג'ונס), סגן המפקח המקומי המתגורר לידם עם אישה סינית. ודינגטון מבחין במתח בין בני הזוג, ומציע לקיטי לעבוד בבית היתומים בכפר. קיטי נפגשת עם הנזירה הראשית (דיאנה ריג) ומתחילה לעבוד עם היתומים בחדר המוזיקה. היא שומעת מהנזירה עד כמה וולטר אוהב ילדים. כאשר וולטר מתבונן בעבודתה עם היתומים הוא מתחיל להעריך אותה. היחסים ביניהם מתחילים לפרוח. כאשר קיטי מגלה לוולטר שהיא בהריון ואינה בטוחה שזה ממנו, הוא עונה לה שזה לא חשוב בעיניו.
וולטר נוקט בעזרת הצבא, מספר פעולות לעצירת המגפה. הוא פוקד על סגירת באר הכפר הנגועה בכולרה, הוצאת המתים מהבתים וקבורתם, ובניית מתקן לשאיבת מים לכפר ממקור נקי. המקומיים כועסים עליו ועל הבריטים. בשלב מסוים קיטי נמלטת מאזרחים המבקשים לעשות בה לינץ'.
בסופו של דבר, וולטר נדבק בעצמו בכולרה ומת בייסורים בזרועותיה של קיטי. זאת, חוזרת לאחר מותו ללונדון.
חמש שנים מאוחר יותר, קיטי מטיילת עם בנה וולטר בלונדון ופוגשת בטאונסנד. הוא משער שהוא אבי הילד ומציע לה להתראות בהמשך, אך קיטי דוחה הצעתו ומסתלקת מהמקום. כאשר בנה שואל אותה לזהותו של האיש שפגשו, קיטי עונה - "לא מישהו חשוב".
צוות השחקנים

אדוארד נורטון – וולטר פיין
נעמי ווטס – קיטי גרסטין
טובי ג'ונס – ודינגטון
דיאנה ריג – הנזירה ראשית
אנתוני וונג צ'או סנג – קולונל יו
לייב שרייבר – צ'ארלס טאונסנד
ג'ולייט האולנד – דורותי טאונסנד
אלן דייוויד – מר גרסטין
מגי סטיד – מרת גרסטין
לוסי וולר – דוריס גרסטין
זואי טלפורד – לאונה
השירות הממלכתי לבטיחות מזון והגנת הצרכן

|  מידע כללי |
| --- | --- |
 מדינה:  אוקראינה 
 תאריך הקמה:  ספטמבר 2014 
 מטה מרכזי:  קייב 
 תקציב:  7,425,561,700 הריבניה (נכון ל־2024) 
 consumer.gov.ua
 
השירות הממלכתי לבטיחות מזון והגנת הצרכן (באוקראינית: Державна служба України з питань безпечності харчових продуктів та захисту споживачів, בקיצור: Держпродспоживслужба) הוקם בספטמבר 2014 על בסיס השירות הווטרינרי הממלכתי והשירות הממלכתי לתברואה ומגפות והפך לשירות הממלכתי לפיקוח בתחום בטיחות מזון והגנת הצרכן.
משימות

יישום מדיניות ממשלתית בתחום בטיחות מזון והגנת זכויות הצרכנים
פיקוח על מחירים מוסדרים ממשלתיים ומוצרים בפיקוח;
פיקוח ובקרה בתיירות ובאתרי נופש.
פעילות השירות מנוהלת ומתואמת ישירות על ידי קבינט השרים של אוקראינה.
וגה (משגר לוויינים)

וגה (באיטלקית: Vettore Europeo di Generazione Avanzata, בצרפתית: Vecteur européen de génération avancée, באנגלית: European Vector of Advanced Generation, בראשי תיבות: Vega) הוא משגר לוויינים קטן של סוכנות החלל האירופית. המשגר ביצע את טיסת הבכורה שלו לחלל ב־13 בפברואר 2012, ממרכז החלל הגיאני (CSG) של סוכנות החלל האירופית (ESA). פיתוח המשגר החל בשנת 1998 ועם השלמתו תהיה לסוכנות החלל האירופית משפחת משגרים מגוונת, היכולה להציע שירותי שיגור של לוויינים קלים, בינוניים וכבדים (באמצעות המשגרים וגה, סויוז ואריאן 5, בהתאמה).
נתונים טכניים

אורך: 30 מטר
קוטר: 3 מטר
שלבים: ארבעה, שלושת הראשונים מונעים בדלק מוצק.
מסה בעת השיגור: 137 טון
מסת המטען למסלול נמוך: 1500 ק"ג.
הזרקה מדויקת למסלול

משגר הלוויינים וגה מיועד להכניס את הלוויינים שישגר למסלול המדויק סביב כדור הארץ, ולא, כמקובל במשגרים רבים, למסלול אליפטי שיתוקן בהמשך על ידי מנועי הלוויין עצמו. המשגר מצויד בשלב רביעי מיוחד לצורך זה (AVUM), הכולל מנועים רקטיים נוזליים, מכלי דלק ומחמצן, מערכות בקרה ותקשורת וחיישנים נוספים. השלב הרביעי יכול לפזר (להזריק) מספר לוויינים למסלולים שונים, יכולת זו מאפשרת לשגר לוויינים ללא יכולת תמרון עצמאית דבר שמוזיל את עלויות הלוויינים.
הר אנדוור

| --- | --- |
אין תמונה חופשית
 מידע כללי
 על שם:  HMNZS Endeavour 
 גובה:  1,810 מ' 
 מיקום:  אזור הברית האנטארקטית,
 רכס הרים:  רכס קירקווד 
 קואורדינטות:  76°33′S 162°00′E﻿ / ﻿76.55°S 162°E﻿ / -76.55; 162
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אנדוור(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אנדוור
 
הר אנדוור (באנגלית: Mount Endeavour) הוא הר ברכס קירקווד, באזור חוף סקוט של ארץ ויקטוריה, שבאנטארקטיקה.
גובהו של ההר 1,810 מטרים מעל פני הים; הר אנדוור הוא ההר ה-1,400 בגובהו באנטארקטיקה.
ההר מממוקם 1.6 קילומטרים לרכס קצ'ם, בחלקו הדרומי של מסיב אנדוור.
היסטוריה > גילוי ומיפוי ההר

האזור מופה לראשונה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי, בשנת 1957.
האזור מופה בשנית בשנת 1999 על ידי הסקר הגאולוגי של ארצות הברית.
היסטוריה > מקור השם

באוקטובר 1957 ניתן השם "הר אנדוור" למסיב הדרומי של רכס קירקווד על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי.
המסיב נקרא על שם אוניית הצי המלכותי הניו זילנדי אנדוור - שהייתה ספינת האספקה של משלחת הסקר הגאולוגי הניו זילנדי בשנת 1957.
בעקבות התייצעות בין הוועדה המייעצת לשמות אנטארקטיים לוועדה הגאוגרפית של ניו זילנד, שנערכה בשנת 1962, הוחלט על פשרה - והמסיב שהתגלה על ידי משלחת הסקר נקרא בשם "מסיב אנדוור" ואילו ההר שהתגלה על ידי הסקר הגאולוגי נקרא בשם "הר אנדוור".
הערות שוליים

1 2 3 4 5 6 7 8 9 10 11  מידע גאוגרפי והיסטורי
1 2  גובה ההר
| רכס קירקווד |
| --- | --- | --- |
| ההרים העיקריים ברכס קירקווד | הר אנדוור • מסיב אנדוור • גאוס • צ'טווינד • קלירי • קריק • שולדר |  |
| קרחונים | הדבלום • מוסון • פריי |  |
| קרחוני הדום | אואטס |  |
| רכסים | רכס בולפינץ' • רכס קצ'ם |  |
ויל סמולבון

ויליאם אנתוני פטריק סמולבון (באנגלית: William Anthony Patrick Smallbone; נולד ב-21 בפברואר 2000 בבייסינגסטוק שבאנגליה) הוא כדורגלן אירי המשחק בעמדת הקשר בקבוצת סאות'המפטון, ובנבחרת אירלנד.
קריירת מועדונים

סמולבון גדל במחלקת הנוער של סאות'המפטון. ב-4 בינואר 2020 ערך את הופעת הבכורה שלו בקבוצה הבוגרת של המועדון, בניצחון 2-0 על האדרספילד טאון במסגרת הסיבוב השלישי של גביע ה-FA לעונת 2019/2020. במשחק זה הבקיע את שער הבכורה שלו במועדון. ב-22 בפברואר ערך את הופעת הבכורה שלו בפרמייר ליג, בניצחון 2-0 על אסטון וילה במסגרת המחזור ה-27 לעונת 2019/2020.
ב-23 ביולי 2022 הושאל סמולבון למשך עונה אחת לסטוק סיטי מהפוטבול ליג צ'מפיונשיפ. ב-30 ביולי ערך את הופעת הבכורה שלו במועדון, בהפסד 2-0 למילוול במסגרת המחזור הראשון בליגה לעונת 2022/2023. ב-15 באוקטובר הבקיע את שער הבכורה שלו במועדון, בניצחון 2-0 על פרסטון נורת' אנד במסגרת המחזור ה-15 בליגה.
חיים אישיים

בשנת 2021, בעת החלמתו מפציעה, אובחן סמולבון עם אלופציה.
קריירה בינלאומית

ב-22 במרץ 2023 ערך סמולבון את הופעת הבכורה שלו בנבחרת אירלנד, בניצחון 3-2 על נבחרת לטביה במשחק ידידות.
הערות שוליים

↑  Welcoming Will באתר הרשמי של סטוק סיטי, 23 ביולי 2022 (באנגלית)
↑  Injury and alopecia: Smallbone's story באתר הרשמי של סאות'המפטון, 7 בדצמבר 2021 (באנגלית)
ואקר אינסברוק

ואקר אינסברוק (בגרמנית: Fußballclub Wacker Innsbruck), המכונה גם פשוט אינסברוק, היה מועדון כדורגל מהעיר אינסברוק שבאוסטריה. המועדון הוקם במקור בשנת 1915, והיה אחד ממועדוני הכדורגל הוותיקים באוסטריה, כאשר בשנות ה-70 היה אחד הבולטים בכדורגל האוסטרי כשזכה ב-5 אליפויות המדינה בין השנים 1970 ל-1977, וייצג את אוסטריה בתחרויות האירופאיות גביע אירופה למחזיקות גביע, גביע אירופה לאלופות, ובהמשך בגביע אופ"א.
בהמשך עבר המועדון מספר גלגולים בשמות "סברובסקי טירול" (על שם הספונסר חברת סברובסקי, שזכה ב-2 אליפויות וגביע), ו"טירול אינסברוק" (שזכה ב-3 אליפויות הליגה), עד שהתפרק סופית ב-2002
היסטוריה

מועדון הכדורגל ואקר אינסברוק (בגרמנית: Fußballclub Wacker Innsbruck) הוקם בשנת 1915 על ידי יעקב הנספטר, בנדיקט הוספ, יוזף לייטנר, יוזף אלברכט וחובבי כדורגל לא ידועים אחרים ואימץ צבעי מועדון של שחור וירוק. לאחר מספר שנים במשחקי ידידות נגד קבוצות מקומיות אחרות של אינסברוק, המועדון חדל מלפעול עד 1918 בגלל מלחמת העולם הראשונה, ובהמשך הומשך והופסק לסירוגין בגלל אירועים גאו-פוליטיים אחרים במלחמת העולם השנייה.
ב-1964 המועדון השתתף לראשונה בליגת העל האוסטרית, הבונדסליגה של היום, וזכה באליפות הראשונה שלו ב-1971. ב-20 ביולי 1971, ואקר אינסברוק ו-"SV Wattens", ששיחקו גם הם בליגה האוסטרית הראשונה, התאחדו ויצרו קבוצה אחת בשם "SpG Swarovski Wattens-Innsbruck (SSW Innsbruck)" על מנת למקד את כוח הכדורגל של מדינת טירול טוב יותר, כאשר חברת סברובסקי מחזיקה במועדון. האיחוד חל רק על הכדורגלנים המקצועיים - הצדדים הצעירים של שתי הקבוצות המשיכו כחלק מהמועדונים המקוריים שלהם. SSW אינסברוק זכתה חמש פעמים באליפות אוסטריה והגיעה בשיאה לרבע הגמר בעונת 1977/1978 בגביע אירופה לאלופות בכדורגל. בשנת 1981 ירדה SSW אינסברוק לראשונה לליגת המשנה, ובשנת 1986 שונה שם המועדון חזרה ל- FC Wacker Insbruck לאחר שהמיזוג פורק. המועדון החדש "סברובסקי טירול" (FC Swarovski Tirol) השתלט על הרישיון של המועדון, והמועדון המקורי ואקר אינסברוק נאלץ לשחק בליגה האוסטרית השמינית והתחיל את דרכו מההתחלה. בתקופה זו זכתה סברובסקי טירול ב-2 אליפויות הליגה הבכירה ברציפות בעונות 1988/1989, וב-1989/1990, ובנוסף זכתה הקבוצה בגביע האוסטרי ב-1988/1989 והשלימה דאבל. ב-1990/1991 התחרתה סברובסקי על האליפות וסיימה כסגנית בלבד לאחר שאוסטריה וינה הקדימה אותה בנקודה אחת בלבד.
לאחר מכן עלתה ואקר אינסברוק לליגה הרביעית ב-1992, ובאותה שנה פורקה סברובסקי טירול עקב קשיים כלכליים, כאשר בעקבות כך הקבוצה המקורית "ואקר אינסברוק" החזירה לעצמה את הרישיון על השם, רישיון לליגה הבכירה (הבונדסליגה), וכרטיס לגביע אופ"א לעונת 1992/1993. המועדון שיחק בבונדסליגה רק עונה אחת, שכן ב-1993 הוקם המועדון "טירול אינסברוק" (FC Tirol Innsbruck), והקבוצה המקורית "ואקר אינסברוק" איבדה את הרישיון שלה שוב ונאלצה לרדת לליגה השמינית והאחרונה להתחיל שוב את דרכה מההתחלה. מזה כבר המועדון לא התאושש, וב-1999 המועדון המקורי ואקר אינסברוק התפרק.
מאז הקמתה של טירול אינסברוק ב-1993, היא שיחקה בליגה הראשונה, וסיימה במקומות השישי ומעלה, אולם רק בעונת 1999/2000, הצליחה הקבוצה לאיים על התואר, וזכתה באליפות הליגה האוסטרית הבכירה. בשנתיים שלאחר מכן זכתה הקבוצה עוד פעמיים באליפות בעונות 2000/2001, ו-2001/2002, כאשר היא מביסה את יריבותיה ראפיד וינה ושטורם גראץ.
זמן קצר לאחר הזכייה באליפות ב-2002 נאלץ המועדון טירול אינסברוק להגיש בקשה לפשיטת רגל והתפרק לאחר שאיבד את רישיון הבונדסליגה לעונת 2002/03, מה שסיים את דרכו של המועדון מאינסברוק.
באותה השנה הוקם המועדון מחדש על ידי האוהדים בשם ואקר אינסברוק (2002) המייצגת את העיר והאזור כיום.
תארים והישגים

אלופת אוסטריה: 10
הגביע האוסטרי: 6
סגנית מחזיקת הסופרקאפ האוסטרי :
גביע מיטרופה : 2
הופעות במפעלים אירופיים

| עונה | מפעל | סיבוב | מועדון | בית | חוץ | סיכום |
| --- | --- | --- | --- | --- | --- | --- |
| 1970/1971 | גביע אירופה למחזיקות גביע | סיבוב 1 | אלבניה פרטיזני | 1–3 | 0–1 | 1–4 |
| 1970/1971 | גביע אירופה למחזיקות גביע | סיבוב 2 | ספרד ריאל מדריד | 0–2 | 0–1 | 1–2 |
| 1971/1972 | גביע אירופה לאלופות | סיבוב 1 | פורטוגל בנפיקה ליסבון | 1–3 | 4–0 | 7–1 |
| 1972/1973 | גביע אירופה לאלופות | סיבוב 1 | אוקראינה דינמו קייב | 1–0 | 2–0 | 3–0 |
| 1973/1974 | גביע אירופה לאלופות | סיבוב 1 | בולגריה צסק"א סופיה | 1–0 | 3–0 | 4–0 |
| 1974/1975 | גביע אופ"א | סיבוב 1 | גרמניה בורוסיה מנשנגלדבך | 1–2 | 3–0 | 4–2 |
| 1975/1976 | גביע אירופה לאלופות | סיבוב 1 | גרמניה בורוסיה מנשנגלדבך | 1–1 | 6–1 | 7–2 |
| 1976/1977 | גביע אופ"א | סיבוב 1 | דנמרק איי.קיי. סטארט | 1–2 | 5–0 | 1–7 |
| 1976/1977 | גביע אופ"א | סיבוב 2 | הונגריה וידאוטון | 1–1 | 0–1 | 2–1 |
| 1977/1978 | גביע אירופה לאלופות | סיבוב 1 | שווייץ פ.צ. בזל | 1–0 | 1–3 | 2–3 |
| 1977/1978 | גביע אירופה לאלופות | סיבוב 2 | סקוטלנד סלטיק | 3–0 | 2–1 | 2–4 |
| 1977/1978 | גביע אירופה לאלופות | סיבוב 3 | גרמניה בורוסיה מנשנגלדבך | 1–3 | 0–2 | 3–3 |
| 1978/1979 | גביע אירופה למחזיקות גביע | סיבוב 1 | פולין זגלמביה סוסנוביץ' | 3–2 | 1–1 | 3–4 |
| 1978/1979 | גביע אירופה למחזיקות גביע | סיבוב 2 | אנגליה איפסוויץ' טאון | 0–1 | 1–1 | 2–1 |
| 1979/1980 | גביע אירופה למחזיקות גביע | סיבוב 1 | צ'כוסלובקיה לוקומוטיב קושיצה | 1–2 | 1–0 | 3–1 |
| 1983/1984 | גביע אירופה למחזיקות גביע | סיבוב 1 | גרמניה פ.צ. קלן | 1–0 | 7–1 | 7–2 |
| 1984/1985 | גביע אופ"א | סיבוב 1 | ספרד ריאל מדריד | 2–0 | 5–0 | 5–2 |
| 1985/1986 | גביע אופ"א | סיבוב 1 | בלגיה ר.פ.סי ליאז' | 1–3 | 1–0 | 4–1 |
| 1992/1993 | גביע אופ"א | סיבוב 1 | איטליה רומא | 1–4 | 1–0 | 5–1 |
הערות שוליים

| --- | --- |
בקרת זהויות :  PLWABN: 9811730348305606  GND: 10077021-6 
תרשים היסטורי של מיקומי הליגה של ואקר אינסברוק (כולל יורשות ומיזוגים לאורך השנים)
סמל המועדון סברובסקי טירול (1986-1992)
סמל המועדון טירול אינסברוק (1993-2002)